રાજ્યના પુરવઠા મંત્રી જયેશ રાદડિયાએ ‘દિવ્ય ભાસ્કર’ને જણાવ્યું હતું કે, ખેડૂતો પાસેથી ચલાવાતી લૂંટ એ અસહ્ય છે, ટેકાના ભાવે સરકાર મગફળીની ખરીદી કરી રહી છે અને ખેડૂતો વાહનોમાં મગફળી લઇને આવે ત્યારે તે મગફળી ઉતારવાની જવાબદારી પણ યાર્ડમાં નક્કી કરાયેલા મજૂરોની છે, મગફળી ઉતારવા માટે પણ ખેડૂતોએ પૈસા આપવાના નથી, કોઇ કર્મચારી કે અન્ય કોઇ વ્યક્તિ મગફળીના સેમ્પલ પાસ કરાવી દેવા કે વહેલો વારો લઇ આપવાના બહાને કે અન્ય કોઇ રીતે પૈસાની માંગ કરે તો તાકીદે હેલ્પલાઇન નંબર પર ફોન કરી ફરિયાદ કરવી, નાના સગાડિયાના ખેડૂતો પાસેથી તોડ કરનાર અમિત પટેલ સામે ગુનો નોંધી તેની ધરપકડ કરવામાં આવી છે, તેમજ સમગ્ર મામલા અંગે કલેક્ટરને રિપોર્ટ કરવા સૂચના આપવામાં આવી છે, રિપોર્ટ આવ્યા બાદ આ અંગે વધુ કડક કાર્યવાહીનો પણ તેમણે નિર્દેશ આપ્યો હતો.